ຫວຽດນາມ ແລະ ລາວເພີີ່ມມທະວີການຮ່ວມມືທາງດ້ານສາສະໜາ
(VOVWORLD) -ຮອງຫົວໜ້າຄະນະສາສະໜາລັດຖະບານຫວຽດນາມ ບຸຍແທງຮ່າ ໄດ້ມີການເຈລະຈາກັບຄະນະຜູ້ແທນສູນກາງແນວລາວສ້າງຊາດໂດຍທ່ານຮອງປະທານສູນກາງແນວລາວສ້າງຊາດ ຈັນທະວົງ ແສນອາມາດມົນຕຣີ ນຳໜ້າ ໄດ້ມາຢ້ຽມຢາມ ແລະ ເຮັດວຽກຢູ່ຫວຽດນາມ
ວັນທີ 23 ສິງຫາ, ຢູ່ຮ່າໂນ້ຍ, ຮອງຫົວໜ້າຄະນະສາສະໜາລັດຖະບານຫວຽດນາມ ບຸຍແທງຮ່າ ໄດ້ມີການເຈລະຈາກັບຄະນະຜູ້ແທນສູນກາງແນວລາວສ້າງຊາດໂດຍທ່ານຮອງປະທານສູນກາງແນວລາວສ້າງຊາດ ຈັນທະວົງ ແສນອາມາດມົນຕຣີ ນຳໜ້າ ໄດ້ມາຢ້ຽມຢາມ ແລະ ເຮັດວຽກຢູ່ຫວຽດນາມແຕ່ວັນທີ 22 ຫາ 26 ສິງຫາ. ທີ່ການເຈລະຈາ, 2 ຝ່າຍໄດ້ແລກປ່ຽນກ່ຽວກັບສະພາບການສາສະໜາ, ບົດຮຽນໃນການຄຸ້ມຄອງລັດກ່ຽວກັບສາສະໜາ ແລະ ຕີລາຄາໝາກຜົນປະຕິບັດຂໍ້ຕົກລົງຮ່ວມມືທາງດ້ານວຽກງານສາສະໜາທີ່ໄດ້ລົງນາມເມື່ອເດືອນກໍລະກົດປີ 2014 ຢູ່ຮ່າໂນ້ຍ ແລະ ວາງອອກທິດທາງໃນໄລຍະທີ່ຈະມາເຖິງ. ການນຳ 2 ອົງການໄດ້ໄດ້ຢັ້ງຢືນການຮ່ວມມືຢ່າງມີປະສິດທິຜົນລະຫວ່າງຄະນະສາສະໜາລັດຖະບານຫວຽດນາມ ແລະ ສູນກາງແນວລາວສ້າງຊາດໃນໄລຍະທີ່ຜ່ານມາ, ຊຶ່ງໄດ້ເພີີ່ມທະວີການແລກປ່ຽນກ່ຽວກັບບົດຮຽນໃນການຄຸ້ມຄອງລັດກ່ຽວກັບສາສະໜາ, ຈາກນັ້ນ ປະກອບສ່ວນເພີ່ມທະວີການພົວພັນມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານລະວຫວ່າງຫວຽດນາມ-ລາວ, ພ້ອມທັງເພີ່ມທະວີການພົວພັນຢ່າງສະໜິດແໜ້ນລະຫວ່າງສະມາຄົມພຸດທະສາສະໜາຫວຽດນາມ ແລະ ອົງການພຸດທະສຳພັນລາວ. 2 ຝ່າຍເຫັນດີໃນໄລຍະທີ່ຈະມາເຖິງ, ຈະສືບຕໍ່ເພີີ່ມທະວີການເຄື່ອນໄຫວແລກປ່ຽນຄະນະຜູ້ແທນ, ຮ່ວມມືໃນວຽກງານບຳລຸງ ສ້າງພະນັກງານເຮັດວຽກງານສາສະໜາ, ສະໜັນສະໜູນການເຄື່ອນໄຫວສາສະໜາພຸດຂອງ 2 ປະເທດ.